జయ సీల్

జయ సీల్, అస్సాం రాష్ట్రానికి చెందిన నటి, నర్తకి. ఇందిరా పిపి బోరా వద్ద ఐదు సంవత్సరాల పాటు భరతనాట్యం నేర్చుకున్న జయ, నాటకాలలో, అస్సామీ టెలివిజన్‌ సీరియళ్ళలో, సినిమాలలో నటించింది. న్యూఢిల్లీలోని నేషనల్ స్కూల్ ఆఫ్ డ్రామాలో చేరి, 1977లో మూడేళ్ళ కోర్సును పూర్తిచేసింది.

 జీవిత విషయాలు 
జయ అస్సాంలోని గౌహతిలో జన్మించింది. బొంబాయికి వెళ్ళి అక్కడ ప్రముఖ నటీమణులలో ఒకరిగా ఎదిగింది. అనేక యాడ్ కమర్షియల్‌లలో నటించడమే కాకుండా 8 భాషలలో 19 సినిమాలలో నటించింది. వెనిస్, పుస్సాన్ వంటి ఫిల్మ్ ఫెస్టివల్స్‌లో జయ నటించిన కొన్ని సినిమాలకు జాతీయ, అంతర్జాతీయ అవార్డులు కూడా వచ్చాయి. బుద్ధదేబ్ దాస్‌గుప్తా రూపొందించిన ఉత్తర సినిమాలో నటించి 2000 సంవత్సరంలో ఉత్తమ నటిగా ఎంపికైంది. 2004లో వచ్చిన ' కహానీ ఘర్ ఘర్ కీ'లో పాపులర్ సీరియల్‌లో కూడా ప్రధాన పాత్రలో నటించింది. చల్, ఎక్స్‌క్యూస్ మీ (హిందీ), ప్రభుదేవాతో పెన్నిమనాతైతొట్టు (తమిళం), విక్రమ్ తో సరసన సమురాయ్ (తమిళం), శివరాజ్ కుమార్ తో బహలా చన్నా గిదే (కన్నడ) సినిమాలలో నటించింది. ముంబైలో ఉన్న సమయంలో లాస్య అకాడమీలో గురు వైభవ్ అరేకర్, గురు రాజశ్రీ షిర్కే దగ్గర శిక్షణ పొంది, ఆ తర్వాత నరేష్ పిళ్లై దగ్గర శిక్షణ తీసుకుంది. కోల్‌కతాకు వచ్చి 2005లో గురు తంకమణి కుట్టి మార్గదర్శకత్వంలోని కళామండలం చేరొ, బిదుషి రమా వైద్యనాథన్ దగ్గర తన శిక్షణను కొనసాగిస్తోంది. అనేక ప్రతిష్టాత్మక వేదికలలో నృత్య కళాకారిణిగా రాణించింది. నాటకరంగ కళాకారిణి ఉషా గంగూలీతో కలిసి ఆమె నిర్మించిన ఛండాలికలో ప్రధాన కథానాయికగా నటించింది. అపర్ణా సేన్ దర్శకత్వంలో ఆర్షినగర్ సినిమాలో, దీప్ చౌదరి దర్శకత్వంలో వచ్చిన జాతీయ అవార్డు పొందిన అలీఫా సినిమాలో నటించింది.

 అవార్డులు 
 2014లో వచ్చిన ష్రింహోల్ అనే అస్సామీ సినిమాలో నటించి అస్సాం ప్రాగ్ సినీ అవార్డ్స్‌లో ఉత్తమ నటి అవార్డును అందుకుంది.
 లోనావాలా ఫిల్మ్ ఫెస్టివల్ (లిఫ్ట్)లో అలీఫా చిత్రానికి గాను ఆమె ఉత్తమ నటి అవార్డును గెలుచుకుంది.
 2018లో హైదరాబాద్ బెంగాలీ ఫిల్మ్ ఫెస్టివల్‌లో అలీఫా చిత్రానికిగానూ ఉత్తమ నటి అవార్డును అందుకుంది.

 సినిమాలు 
సంవత్సరం సినిమా పాత్ర భాష ఇతర వివరాలు 1999 అమృత హిందీ 2000 పెన్నిన్ మనతై తొట్టు సునీత తమిళం 2000 శేష్ తికాన శ్రీరాధ బెంగాలీ 2000 ఉత్తరా ఉత్తరా 2001 కలకలప్పు తిలగా తమిళం 2001 బహలా చెన్నగిదే కన్నడ 2002 మగునిరా శగడ ఒడియా 2002 సమురాయ్ కవిత తమిళం 2002 ఎవరే అతగాడు స్నేహ తెలుగు 2002 తిలాదానం 2002 మగునిరా శగడ ఒడియా 2002 ఛల్ పద్మిని హిందీ 2002 దేశ్ దేవి గాయత్రి 2003 ఎక్స్‌క్యూస్ మీ మోనికా ఖురానా 2003 ఎక్స్‌క్యూస్ మీ స్వాతి దీక్షిత్ కన్నడ 2004 హోతాత్ నీరర్ జోన్యో రాణి బెంగాలీ 2011 కటకుటి సుధేష్ణ 2012 క్వార్టెట్ 1 హిందీ 2014 శృంగఖాల్ అంబిక అస్సామీ ఉత్తమ నటిగా ప్రాగ్ సినీ అవార్డులు 2015 అర్షినగర్ మధు మిత్ర బెంగాలీ 2016 వన్ లిటిల్ ఫింగర్ ఆంగ్లం 2018 అలీఫా ఫాతిమా బెంగాలీ 2018 దౌశోభుజ- ఏ దుర్గాచిత్ర అతిధి పాత్ర

 టెలివిజన్
 కహానీ ఘర్ ఘర్ కీ (స్వాతి)
 రిష్టే – ఎపిసోడ్ 79

 మూలాలు 

 బయటి లింకులు 
 
 

వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:హిందీ సినిమా నటీమణులు
వర్గం:అస్సామీ సినిమా నటీమణులు
వర్గం:అస్సాం మహిళలు